Diari Oficial de la Generalitat Valenciana


Sumari del DOGV 8295, del 15-05-2018 (2018/4715)

RESOLUCIÓ de 9 de maig de 2018, de la directora general de Desenvolupament Rural i Política Agrícola Comuna, per la qual s'estableix un període transitori en l'aplicació del Reial decret 980/2017, de 10 de novembre, pel qual es modifica, entre altres, el Reial decret 1078/2014, de 19 de desembre, pel qual s'estableixen les normes de la condicionalitat que han de complir els beneficiaris que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4715


Data del document
:   09-05-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 9 de maig de 2018, de la directora general de Desenvolupament Rural i Política Agrícola Comuna, per la qual s'estableix un període transitori en l'aplicació del Reial decret 980/2017, de 10 de novembre, pel qual es modifica, entre altres, el Reial decret 1078/2014, de 19 de desembre, pel qual s'estableixen les normes de la condicionalitat que han de complir els beneficiaris que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola. [2018/4715]  
El Reial decret 980/2017, de 10 de novembre, del Ministeri d'Agricultura i Pesca, Alimentació i Medi Ambient, estableix en l'article quart la incorporació de dos nous paràgrafs al final del BCAM 6 de l'apartat 2 de l'annex II del Reial decret 1078/2014, de 19 de desembre, pel qual s'estableixen les normes de la condicionalitat que han de complir els beneficiaris que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola, amb el contingut següent:  
  
«L'aplicació de purins en les superfícies agrícoles no podrà realitzar-se per mitjà de sistemes de plat o ventall ni canons, tot i que les comunitats autònomes podran establir excepcions, atenent les característiques específiques de les superfícies afectades, incloses les condicions orogràfiques i climàtiques, o altres motius, i aquestes hauran de quedar degudament justificades. Els fems sòlids hauran de soterrar-se després de la seua aplicació en el menor termini de temps possible. No obstant això, es podran exceptuar d'aquesta obligació, si la comunitat autònoma així ho estableix, els tipus de cultiu per mitjà de sembra directa o conreu mínim, les pastures i cultius permanents, i quan l'aportació del fem sòlid es realitze en cobertora amb el cultiu ja instal·lat.»  
Així mateix, l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, regula l'aplicació de la condicionalitat en la Comunitat Valenciana, i estableix els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola en la Comunitat Valenciana. L'article quart designa com a organisme especialitzat de control de la Comunitat Valenciana la direcció general competent en la gestió dels pagaments directes PAC.  
  
La substitució dels sistemes generalment utilitzats en l'aplicació de purins per altres sistemes innovadors i agronòmicament més eficients requereix una important inversió per part dels agricultors. A més, el període d'adaptació és sense cap dubte insuficient i és per això que diverses comunitats autònomes han manifestat la intenció d'aplicar mesures d'adaptació a la nova normativa.  
En el cas de l'agricultura valenciana, també ha de tindre's en compte la conjunció de determinades característiques estructurals, com ara el minifundi agrícola, la presència de pendents acusats, especialment en zones de major densitat ramadera i l'escassa dimensió de les explotacions ramaderes, que impedeixen l'adequació immediata del sector a la normativa estatal i requereixen un període transitori d'adaptació en un marc d'actuació comuna consensuat. En aquest sentit, la Direcció General d'Agricultura, Ramaderia i Pesca d'aquesta conselleria ha informat de la necessitat d'establir una moratòria de dos anys per a les empreses gestores de purins i de tres anys per als agricultors i ramaders.  
  
D'altra banda, respecte a l'aplicació de fem sòlid, la Direcció General d'Agricultura, Ramaderia i Pesca informa de la necessitat de fer efectives les excepcions la possibilitat de les quals permet la normativa estatal. L'esmentat informe es fonamenta en la necessitat de protegir la pràctica del conreu mínim, ja molt estesa en zones desfavorides o amb presència significativa d'activitat ramadera, pels seus efectes favorables per a minimitzar l'erosió.  
Basant-se en tot el que s'ha exposat, i en virtut de les competències atribuïdes per la disposició addicional de l'Ordre 7/2016, de 30 de gener, per la qual es delega en el titular de la direcció general competent en matèria de desenvolupament rural i política agrària comuna l'exercici de la competència perquè es dicten les disposicions necessàries per a l'aplicació i desenvolupament de l'anterior ordre, resolc:  
  
Apartat primer  
Atenent les característiques específiques de les superfícies afectades, en especial les seues condicions estructurals, orogràfiques i climàtiques, i també l'important i generalitzat nivell d'inversió requerit a les explotacions agrícoles, i a l'efecte de permetre la completa adaptació del sector a les noves exigències de condicionalitat, l'aplicació de purins podrà realitzar-se per mitjà de sistemes de plat o ventall fins al 30 de juny de 2020.  
  
Apartat segon  
Els fems sòlids hauran de soterrar-se després de la seua aplicació en el menor termini de temps possible. No obstant això, s'exceptuen d'aquesta obligació els tipus de cultiu realitzats per mitjà de sembra directa o conreu mínim, les pastures i cultius permanents, i quan l'aportació del fem sòlid es realitze en cobertora amb el cultiu ja instal·lat.  
  
Apartat tercer. Règim de recursos contra aquesta resolució de convocatòria  
Aquesta resolució posa fi a la via administrativa i en contra pot interposar-se potestativament recurs de reposició davant del titular de la conselleria amb competència en matèria d'agricultura i ramaderia en el termini d'un mes comptat des de l'endemà de la seua publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant dels jutjats contenciosos administratius en el termini de dos mesos a comptar des de l'endemà de la seua publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que s'utilitze qualsevol altra via que es considere oportuna.  
  
València, 9 de maig de 2018.- La directora general de Desenvolupament Rural i Política Agrícola Comuna: M.ª Teresa Cháfer Nácher.